Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti http://www.unece.org/trans/main/wp29/wp29wgs/wp29gen/wp29fdocstts.html

JT taisyklė Nr. 148 „Vienodos variklinių transporto priemonių ir jų priekabų šviesos signalinių įtaisų (žibintų) patvirtinimo nuostatos“ [2021/1719]

Įtrauktas visas galiojantis tekstas, įskaitant:

taisyklės pradinės redakcijos 3 papildymą. Įsigaliojimo data – 2021 m. rugsėjo 30 d.

Šis dokumentas yra skirtas tik informacijai. Autentiški ir teisiškai privalomi tekstai:

— ECE/TRANS/WP.29/2018/157,

— ECE/TRANS/WP.29/2019/81,

— ECE/TRANS/WP.29/2020/32 ir

— ECE/TRANS/WP.29/2021/45.

TURINYS

TAISYKLĖ

1. Taikymo sritis

2. Apibrėžtys

3. Administracinės nuostatos

4. Bendrieji techniniai reikalavimai

5. Specialieji techniniai reikalavimai

6. Pereinamojo laikotarpio nuostatos

PRIEDAI

1 Pranešimas

2 Erdvinė horizontali ir vertikali šviesos sklaida

3 Standartinė šviesos sklaida

4 Būtiniausi gamybos atitikties kontrolės procedūrų reikalavimai

5 Būtiniausi inspektoriaus atliekamos pavyzdžių atrankos reikalavimai

6 Galinių rūko žibintų ir dienos žibintų atsparumo karščiui bandymas

7 Patvirtinimo žymenų išdėstymas

ĮVADAS

Šioje taisyklėje atskirų JT taisyklių Nr. 4, 6, 7, 23, 38, 50, 77, 87 ir 91 nuostatos sujungiamos į vieną taisyklę vykdant Pasaulinio forumo transporto priemonių reglamentavimui suderinti (WP.29) sprendimą supaprastinti taisykles dėl apšvietimo ir šviesos signalinių įtaisų, remiantis pradiniu Europos Sąjungos ir Japonijos pasiūlymu.

Šios taisyklės tikslas – padidinti JT taisyklių Nr. 4, 6, 7, 23, 38, 50, 77, 87 ir 91 reikalavimų aiškumą, konsoliduoti šiuos reikalavimus ir padaryti juos ne tokius sudėtingus, taip pat pasirengti būsimam perėjimui prie veiksmingumu grindžiamų reikalavimų, redakciniais veiksmais sumažinant taisyklių skaičių nekeičiant jokių išsamių techninių reikalavimų, kurie jau galiojo iki įsigaliojant šiai taisyklei.

Nors ši taisyklė parengta nukrypstant nuo įprasto metodo – atskiros taisyklės nustatymo kiekvienam žibintui, nes visi šviesos signaliniai žibintai įtraukti į vieną taisyklę, šioje supaprastintoje taisyklėje pateikiamos visos nuostatos ir ji taikoma laikantis esamos pakeitimų serijų, jų pereinamojo laikotarpio nuostatų ir papildymų struktūros. Kai taikytina, kiekvienam įtaisui bus nurodytos su naujomis šios taisyklės pakeitimų serijomis susijusios pereinamojo laikotarpio nuostatos, taip pat pateikiant įtaisų sąrašus ir jiems taikytinus pokyčio indeksus, susijusius su pakeitimų serijomis.

Numatoma, kad visos 1958 m. Susitarimo šalys patvirtins šią taisyklę ir pateiks išsamų paaiškinimą, jei negalės patvirtinti tam tikrų žibintų. Šie sprendimai bus užregistruoti dokumente ECE/TRANS/WP.29/343, kuriame registruojamas pridedamų taisyklių ir pakeitimų statusas.

Dėl patvirtinimo žymenims keliamų reikalavimų pažymėtina, kad šioje taisyklėje taip pat pateikiami unikaliojo identifikatoriaus naudojimo reikalavimai, kurių taikymas priklauso nuo prieigos prie Jungtinių Tautų Europos ekonomikos komisijos (UNECE) sukurtos saugios internetinės duomenų bazės (pagal 1958 m. Susitarimo 5 aprašą), kurioje laikomi visi tipo patvirtinimo dokumentai. Jei naudojamas unikalusis identifikatorius, žibintų nereikalaujama žymėti įprastais tipo patvirtinimo žymenimis (E žymeniu). Jei dėl techninių priežasčių unikaliojo identifikatoriaus naudoti neįmanoma (pvz., negalima užtikrinti prieigos prie UNECE internetinės duomenų bazės arba ta duomenų bazė neveikia), reikalaujama naudoti įprastus tipo patvirtinimo žymenis, kol atsiras galimybė naudoti unikalųjį identifikatorių.

1. TAIKYMO SRITIS

Ši taisyklė taikoma šiems žibintams:

galinio valstybinio numerio ženklo apšvietimo žibintams;

posūkio rodiklio žibintams;

gabaritiniams žibintams;

stabdymo žibintams;

kraštinio kontūro gabaritiniams žibintams;

atbulinės eigos žibintams;

manevravimo žibintams;

galiniams rūko žibintams;

stovėjimo žibintams;

dienos žibintams;

šoniniams gabaritiniams žibintams.

2. APIBRĖŽTYS

Šioje taisyklėje:

2.1. vartojamos visos apibrėžtys, pateiktos JT taisyklėje Nr. 48 su vėliausios serijos pakeitimais, galiojančiais teikiant tipo patvirtinimo paraišką, nebent šioje taisyklėje arba atitinkamose montavimo taisyklėse – JT taisyklėse Nr. 53, 74 ir 86 – nurodyta kitaip;

2.2. skirtingų tipų žibintai – žibintai, kurie skiriasi šiomis pagrindinėmis savybėmis: a) prekybiniu pavadinimu arba prekės ženklu: i) to paties prekybinio pavadinimo arba tuo pačiu prekės ženklu paženklinti žibintai, pagaminti skirtingų gamintojų, yra laikomi skirtingų tipų žibintais; ii) tik prekybiniu pavadinimu arba prekės ženklu besiskiriantys žibintai, pagaminti to paties gamintojo, yra laikomi to paties tipo žibintais; b) optinės sistemos charakteristikomis (stiprio lygiais, šviesos sklaidos kampais, sudedamųjų dalių, kurios, žibintui veikiant, gali keisti optinius efektus atspindėjimo, lūžimo, sugerties ir (arba) deformavimo būdu, buvimu arba nebuvimu ir kt.); c) naudojamo (-ų) šviesos šaltinio (-ių) kategorija arba kategorijomis ir (arba) specialiuoju (-iaisiais) šviesos šaltinio modulio (-ių) identifikavimo kodu (-ais); d) žibinto kategorija, jei ji yra; e) kintamojo stiprio valdikliu, jeigu jis yra; f) šviesos šaltinių įsijungimo nuoseklumu, jei jis yra. Visgi posūkio rodiklio žibintai, kurie gali būti įjungiami skirtingais režimais (nuosekliai arba ne), nepakeičiant optinių žibinto charakteristikų, nelaikomi skirtingų tipų posūkio rodiklio žibintais. Šviesos šaltinio spalvos arba kurio nors filtro spalvos pakeitimas nelaikomas tipo pakeitimu. LED tipo pakaitinio šviesos šaltinio (-ių) naudojimas nelaikomas tipo pakeitimu. Tačiau taikomas 4.7.7 punktas.

3. ADMINISTRACINĖS NUOSTATOS

3.1. Patvirtinimo paraiška

3.1.1. Tipo patvirtinimo paraišką teikia prekybinio pavadinimo arba prekės ženklo turėtojas arba jo tinkamai įgaliotas atstovas.

3.1.2. Su paraiška pateikiama: 3.1.2.1. pakankamai detalūs brėžiniai, kad būtų galima atpažinti žibinto tipą ir, jeigu taikoma, kategoriją, kuriuose nurodoma: a) žibinto (ir, jeigu taikoma, galinio stiklo, kai tai S3 arba S4 kategorijos stabdymo žibintai) geometrinė (-s) padėtis (-ys), kurioje (-se) jis gali būti montuojamas transporto priemonėje; b) atliekant bandymus atskaitos ašimi laikoma stebėjimo ašis (horizontalusis kampas H = 0°, vertikalusis kampas V = 0°) ir taškas, atliekant bandymus laikomas atskaitos centru; c) funkcijos (-ų) tariamojo paviršiaus ribinės vertės; d) 3.3.2 punkte nustatytam patvirtinimo žymeniui arba unikaliajam identifikatoriui skirta vieta ir išdėstymo tvarka; e) jei tai šviesos diodų (LED) modulis (-iai) – taip pat specialiajam (-iesiems) modulio identifikavimo kodui (-ams) nurodyti skirta vieta; f) jeigu tai yra tarpusavyje susijusių žibintų sistema, tarpusavyje susijęs žibintas arba tarpusavyje susijusių žibintų, kurie atitinka susijusius reikalavimus, derinys; 3.1.2.2. trumpas techninis aprašas, kuriame visų pirma nurodoma (išskyrus tuos atvejus, kai žibintai yra su nekeičiamaisiais šviesos šaltiniais): a) nustatytojo (-ųjų) kaitinamojo (-ųjų) šviesos šaltinio (-ių) kategorija arba kategorijos; ši kaitinamojo šviesos šaltinio kategorija turi būti viena iš nurodytų Taisyklėje Nr. 37; b) nustatytojo (-ųjų) LED tipo šviesos šaltinio (-ių) kategorija arba kategorijos; ši LED tipo šviesos šaltinio kategorija turi būti viena iš nurodytų Taisyklėje Nr. 128; c) specialusis šviesos šaltinio modulio identifikavimo kodas; d) jei, pareiškėjo nuožiūra, žibintas taip pat turi būti patvirtintas su LED tipo pakaitiniu (-iais) šviesos šaltiniu (-iais) pagal Taisyklę Nr. 128, tai nurodoma aprašyme; e) jeigu tai yra S3 arba S4 kategorijos stabdymo žibintas, skirtas montuoti transporto priemonės viduje, techniniame apraše apibūdinamos galinio stiklo (-ų) optinės savybės (perdavimas, spalva, posvyris ir kt.); 3.1.2.3. tačiau, jei žibinto tipas nuo jau patvirtinto tipo skiriasi tik prekybiniu pavadinimu arba prekės ženklu, užtenka kartu su paraiška pateikti: 3.1.2.3.1. gamintojo deklaraciją, kad pateiktas tipas yra toks pat (išskyrus prekybinį pavadinimą arba prekės ženklą) kaip jau patvirtintas tipas ir yra pagamintas to paties gamintojo; jau patvirtintas tipas identifikuojamas pagal patvirtinimo numerį; 3.1.2.3.2. du tuo pačiu prekybiniu pavadinimu arba prekės ženklu paženklintus pavyzdžius arba lygiaverčius dokumentus; 3.1.2.4. jeigu žibinto stipris yra kintamas, išsamus kintamojo stiprio valdiklio aprašas, išdėstymo schema ir sistemos, užtikrinančios du intensyvumo lygius, charakteristikų specifikacija; 3.1.2.5. jei taikytina, kai tai yra nekeičiamasis (-ieji) kaitinamasis (-ieji) šviesos šaltinis (-iai) arba šviesos šaltinio modulis (-iai), kuriame (-iuose) yra įrengtas (-i) nekeičiamasis (-ieji) kaitinamasis (-ieji) šviesos šaltinis (-iai), 3.5.3 punkte nurodyti dokumentai; 3.1.2.6. pareiškėjo nuožiūra, aprašyme gali būti nurodoma, kad žibintą galima įrengti transporto priemonėje, kai atskaitos ašis palinkusi į įvairias puses transporto priemonės atskaitos plokštumų ir žemės paviršiaus atžvilgiu, ir kad jis gali suktis aplink savo atskaitos ašį; šie skirtingi montavimo reikalavimai nurodomi pranešimo formoje; 3.1.2.7. jei dėl atitinkamo žibinto kitaip nenurodyta, šie pavyzdžiai: a) du sukomplektuotų žibintų pavyzdžiai. Jei pateikta paraiška patvirtinti žibintus, kurie nėra identiški, tačiau yra simetriški ir skirti juos montuoti po vieną transporto priemonės kairiajame ir dešiniajame šonuose, abu pateikiami pavyzdžiai gali būti identiški ir gali būti skirti montuoti tik kairiajame ar tik dešiniajame transporto priemonės šone; b) jeigu žibinto stipris yra kintamas – kintamojo stiprio valdiklis arba tokį (-ius) patį (-čius) signalą (-us) skleidžiantis generatorius; 3.1.2.8. jeigu tai S3 ar S4 kategorijos stabdymo žibintas, skirtas montuoti transporto priemonės viduje, pavyzdinė plokštelė ar pavyzdinės plokštelės (jeigu yra keletas galimybių), turinti (-čios) tokias pačias optines savybes kaip ir esamas (-i) galinis (-iai) stiklas (-ai).

3.2. Patvirtinimas

3.2.1. Dėl kiekvieno 1 punkte nurodyto žibinto būtina gauti atskirą patvirtinimą.

3.2.2. Kai tą patį sugrupuotų, kombinuotų arba tarpusavyje sujungtų žibintų mazgą sudaro du ar daugiau žibintų, patvirtinimas gali būti suteiktas tik tuo atveju, jeigu kiekvienas iš šių žibintų atitinka šios taisyklės arba kitos taisyklės nuostatas. Kurios nors iš šių taisyklių nuostatų neatitinkantys žibintai negali priklausyti minėtam sugrupuotų, kombinuotų arba tarpusavyje sujungtų žibintų mazgui.

3.2.3. Patvirtinimas suteikiamas, jeigu žibinto (-ų), pateikto (-ų) patvirtinti pagal 3.1 punktą, tipas atitinka šios taisyklės reikalavimus. Visus tarpusavyje susijusių žibintų sistemai priklausančius įtaisus tipo patvirtinimo tikslais privalo pateikti tas pats pareiškėjas.

3.2.3.1. Pranešimas apie žibinto tipo patvirtinimą, patvirtinto tipo išplėtimą, nepatvirtinimą, patvirtinimo panaikinimą arba visišką gamybos nutraukimą pagal šią taisyklę perduodamas šią taisyklę taikančioms 1958 m. Susitarimo šalims, naudojant 1 priede pateikto pavyzdžio formą.

3.2.3.2. Kiekvienam patvirtintam žibinto tipui suteikiamas patvirtinimo numeris, jis kiekvienam žibintui nurodomas 1 priede nustatytos formos pranešime. Susitariančioji šalis tą patį patvirtinimo numerį gali suteikti šviesos signaliniams įtaisams arba sistemoms, kuriose naudojami keli žibintai, tačiau to paties numerio negali suteikti kitam tą pačią funkciją atliekančio žibinto tipui.

3.2.4. ženklai, kuriais identifikuojamas šviesos signalinis žibintas (funkcija), dėl kurio (kurios) suteiktas tipo patvirtinimas 1 lentelė. ženklų sąrašas (visas sąrašas pateiktas 1 priede „Pranešimas“) Žibintas (funkcija) Ženklas Punktas Dienos žibintas RL 5.4. Priekinis posūkio rodiklio žibintas, įrengiamas ne mažesniu kaip 20 mm atstumu nuo artimosios šviesos žibinto arba priekinio rūko žibinto 1a 5.6. Priekinis posūkio rodiklio žibintas, įrengiamas bet kokiu atstumu nuo artimosios šviesos žibinto arba priekinio rūko žibinto 1b 5.6. Priekinis posūkio rodiklio žibintas, įrengiamas ne mažesniu kaip 40 mm atstumu nuo artimosios šviesos žibinto arba priekinio rūko žibinto 1 5.6. Posūkio rodiklio žibintai, naudojami L kategorijos transporto priemonės priekyje ne mažesniu kaip 75 mm atstumu nuo artimosios šviesos žibinto 11 5.6. Posūkio rodiklio žibintai, naudojami L kategorijos transporto priemonės priekyje ne mažesniu kaip 40 mm atstumu nuo artimosios šviesos žibinto 11a 5.6. Posūkio rodiklio žibintai, naudojami L kategorijos transporto priemonės priekyje ne mažesniu kaip 20 mm atstumu nuo artimosios šviesos žibinto 11b 5.6. Posūkio rodiklio žibintai, naudojami L kategorijos transporto priemonės priekyje bet kokiu atstumu nuo artimosios šviesos žibinto 11c 5.6. Priekinis kraštinio kontūro gabaritinis žibintas AM 5.1. Priekinis gabaritinis žibintas, skirtas L kategorijos transporto priemonei MA 5.1. Priekinis gabaritinis žibintas A 5.1. Manevravimo žibintas ML 5.10. Stovėjimo žibintas (priekinis ir galinis) 77R 5.3. Galinis posūkio rodiklio žibintas (pastovus) 2a 5.6. Galinis posūkio rodiklio žibintas (kintamas) 2b 5.6. Galinis posūkio rodiklio žibintas, skirtas L kategorijos transporto priemonei 12 5.6. Galinis kraštinio kontūro gabaritinis žibintas (pastovus) RM1 5.2. Galinis kraštinio kontūro gabaritinis žibintas (kintamas) RM2 5.2. Galinis rūko žibintas (pastovus) F1 5.9. Galinis rūko žibintas (kintamas) F2 5.9. Galinis gabaritinis žibintas, skirtas L kategorijos transporto priemonei MR 5.2. Galinis gabaritinis žibintas (pastovus) R1 5.2. Galinis gabaritinis žibintas (kintamas) R2 5.2. Galinio valstybinio numerio ženklo apšvietimo žibintas L 5.11. Galinio valstybinio numerio ženklo apšvietimo žibintas, skirtas L kategorijos transporto priemonei LM1 5.11. Atbulinės eigos žibintas (pastaba: raidės A ir R gali būti sukeistos vietomis) AR 5.8. Šoninis posūkio rodiklio žibintas, skirtas M1 kategorijos transporto priemonėms ir ne ilgesnėms kaip 6 000 mm N1, M2 ir M3 kategorijų transporto priemonėms 5 5.6. Šoninis posūkio rodiklio žibintas, skirtas N2 ir N3 kategorijų transporto priemonėms ir ilgesnėms kaip 6 000 mm N1, M2 ir M3 kategorijų transporto priemonėms 6 5.6. Šoninis gabaritinis žibintas, skirtas visų kategorijų transporto priemonėms SM1 5.7. Šoninis gabaritinis žibintas, skirtas M1 kategorijos transporto priemonėms SM2 5.7. Stabdymo žibintas (montuojamas centre viršuje) (pastovus) S3 5.5. Stabdymo žibintas (montuojamas centre viršuje) (kintamas) S4 5.5. Stabdymo žibintas, skirtas L kategorijos transporto priemonei MS 5.5. Stabdymo žibintas (pastovus) S1 5.5. Stabdymo žibintas (kintamas) S2 5.5. Mažiausia 7 priedo 1 dalyje nurodyto a dydžio vertė – 5 mm.

3.2.5. Kiekvienam įtaisui taikomi šie su pakeitimų serijomis susiję pokyčio indeksai (taip pat žr. 6.1.1 punktą): 2 lentelė. Pakeitimų serija ir pokyčio indeksas Taisyklės pakeitimų serija 00 Funkcija (žibintas) Pokyčio indeksas, taikomas konkrečiai funkcijai (žibintui) Dienos žibintas 0 Priekinis posūkio rodiklio žibintas 0 Priekinis posūkio rodiklio žibintas (skirtas L kategorijos transporto priemonei) 0 Priekinis kraštinio kontūro gabaritinis žibintas 0 Priekinis gabaritinis žibintas 0 Priekinis gabaritinis žibintas (skirtas L kategorijos transporto priemonei) 0 Manevravimo žibintas 0 Stovėjimo žibintas 0 Galinis posūkio rodiklio žibintas 0 Galinis posūkio rodiklio žibintas (skirtas L kategorijos transporto priemonei) 0 Galinis kraštinio kontūro gabaritinis žibintas 0 Galinis rūko žibintas 0 Galinis gabaritinis žibintas 0 Galinis gabaritinis žibintas (skirtas L kategorijos transporto priemonei) 0 Galinio valstybinio numerio ženklo apšvietimo žibintas 0 Galinio valstybinio numerio ženklo apšvietimo žibintas (skirtas L kategorijos transporto priemonei) 0 Atbulinės eigos žibintas 0 Šoninis posūkio rodiklio žibintas 0 Šoninis gabaritinis žibintas 0 Stabdymo žibintas 0 Stabdymo žibintas (skirtas L kategorijos transporto priemonei) 0 Stabdymo žibintas (montuojamas centre viršuje) 0

3.3. Patvirtinimo žymuo

3.3.1. Bendrosios nuostatos

3.3.1.1. Ant kiekvieno įtaiso, priklausančio patvirtintam tipui, turi būti pakankamo dydžio plotas unikaliajam identifikatoriui (UI), kaip nurodyta 1958 m. Susitarime, ir kitiems žymenims, kaip nustatyta 3.3.4.2–3.3.4.6 punktuose, arba, jei tai techniškai neįmanoma, patvirtinimo žymeniui su papildomais ženklais ir kitiems žymenims, kaip nustatyta 3.3.4.2–3.3.4.6 punktuose.

3.3.1.2. Šių žymenų išdėstymo pavyzdžiai pateikiami 7 priede.

3.3.2. Patvirtinimo žymenį sudaro:

3.3.2.1. apskritimas, kuriame įrašyta raidė E ir tipą patvirtinusios šalies skiriamasis numeris;

3.3.2.2. 3.2.3.2 punkte nustatytas patvirtinimo numeris;

3.3.2.3. ženklai, kuriais identifikuojami šviesos signaliniai žibintai, nustatyti 3.2.4 punkte;

3.3.2.4. šios taisyklės numeris, po jo – raidė R ir du skaitmenys, kuriais nurodoma suteikiant patvirtinimą galiojanti pakeitimų serija;

3.3.2.5. šis papildomas ženklas (arba ženklai): 3.3.2.5.1. ant žibintų, kurie negali būti montuojami bet kurioje laisvai pasirinktoje transporto priemonės pusėje, – horizontali rodyklė, rodanti, kokioje padėtyje turi būti montuojamas žibintas; 3.3.2.5.1.1. ši rodyklė nukreipiama nuo transporto priemonės, jei tai yra: a) 1, 1a, 1b, 2a, 2b, 11, 11a, 11b, 11c ir 12 kategorijų posūkio rodiklio žibintai; b) priekiniai arba galiniai gabaritiniai žibintai, priekiniai arba galiniai kraštinio kontūro gabaritiniai žibintai; c) atbulinės eigos žibintai, kai naudojami du sumažintosios šviesos sklaidos atbulinės eigos žibintai; 3.3.2.5.1.2. jei tai 5 ir 6 kategorijų posūkio rodiklio žibintai ir kombinuotieji stovėjimo žibintai, ši rodyklė nukreipiama į transporto priemonės priekį; 3.3.2.5.1.3. ant 6 kategorijos posūkio rodiklio žibintų nurodoma raidė R arba L, reiškianti kairę arba dešinę transporto priemonės pusę; 3.3.2.5.2. jei taikoma, dešinėje 3.2.4 punkte nurodyto ženklo pusėje pateikiama: a) papildoma raidė D, jei tai žibintai, kuriuos galima naudoti kaip dviejų atskirųjų žibintų sąrankos dalį; b) papildoma raidė Y, jei tai žibintai naudojami kaip tarpusavyje susijusių žibintų sistemos dalis; 3.3.2.5.3. vertikali rodyklė, nukreipta žemyn nuo horizontalios dalies, jei tai sumažintosios šviesos sklaidos žibintai, kaip nurodyta 3 priedo 1.3 punkte; 3.3.2.5.4. patvirtinimo numeris pateikiamas greta 3.3.2.1 punkte nustatyto apskritimo.

3.3.3. Patvirtinimo žymuo gali būti pakeičiamas unikaliuoju identifikatoriumi (UI), jei jis yra. Unikaliojo identifikatoriaus žymuo turi atitikti toliau pateiktame pavyzdyje nurodytą formatą:

a ≥ 8 mm

Pirmiau nurodytas unikalusis identifikatorius, kuriuo paženklintas žibintas, rodo, kad atitinkamas tipas buvo patvirtintas ir atitinkamą informaciją apie tą tipo patvirtinimą galima rasti JT saugioje internetinėje duomenų bazėje, kaip unikalųjį identifikatorių naudojant numerį 270650.

3.3.4. Ženklinimo reikalavimai

Ant patvirtinti pateiktų žibintų turi būti:

3.3.4.1. pakankamai vietos patvirtinimo žymeniui arba unikaliajam identifikatoriui; 3.3.4.1.1. žibintą sumontavus transporto priemonėje arba atidarius judamąją dalį, kaip antai variklio dangtį, bagažinę arba dureles, turi būti visuomet matomas patvirtinimo žymuo arba unikalusis identifikatorius, taip pat nustatytojo (-ųjų) LED tipo pakaitinio (-ių) šviesos šaltinio (-ių) kategorija arba kategorijos; 3.3.4.1.2. patvirtinimo žymuo turi būti vidinėje arba išorinėje (skaidrioje arba ne) žibinto dalyje, kuri negali būti atskirta nuo šviesą skleidžiančio žibinto skaidriosios dalies;

3.3.4.2. pareiškėjo prekybinis pavadinimas arba prekės ženklas; šie ženklai turi būti aiškiai įskaitomi ir nenutrinami;

3.3.4.3. aiškiai įskaitomas ir nenutrinamas ženklas (išskyrus žibintus su nekeičiamaisiais šviesos šaltiniais), kuriuo nurodoma: (a) nustatytojo (-ųjų) šviesos šaltinio (-ų) kategorija arba kategorijos; jeigu žibintas patvirtintas atsižvelgiant į LED tipo pakaitinį (-ius) šviesos šaltinį (-ius), taip pat nurodoma LED tipo pakaitinio (-ių) šviesos šaltinio (-ių) kategorija arba kategorijos ir (arba) b) specialusis šviesos šaltinio modulio identifikavimo kodas;

3.3.4.4. jei žibintas turi: a) elektroninį šviesos šaltinio reguliavimo įrenginį arba b) kintamojo šviesos stiprio valdiklį ir (arba) c) antrinį veikimo režimą, ir (arba) d) nekeičiamuosius šviesos šaltinius, ir (arba) e) šviesos šaltinio modulį (-ius), jis paženklinamas vardinės įtampos ir vardinės galios žymeniu;

3.3.4.5. jei tai yra žibintai su šviesos šaltinio moduliu (-iais), ant šviesos šaltinio modulio (-ių) pateikiami šie ženklai: a) pareiškėjo prekybinis pavadinimas arba prekės ženklas; b) specialusis modulio identifikavimo kodas; šio specialiojo identifikavimo kodo pirmosios raidės turi būti MD (pagal žodį MODULIS), po jų turi būti patvirtinimo žymuo be apskritimo, kaip nustatyta 3.3.2 punkte, arba UI be nupjautinio apskritimo, kaip nustatyta 3.3.3 punkte. Jei naudojami keli nevienodi šviesos šaltinio moduliai, po jų pateikiami papildomi ženklai arba raidės; patvirtinimo žymuo arba UI neprivalo būti toks pat kaip ant žibinto, kuriame naudojamas tas modulis, tačiau abu ženklai turi būti to paties pareiškėjo; c) vardinės įtampos ir vardinės galios žymuo;

3.3.4.6. ant elektroninio šviesos šaltinio reguliavimo įrenginio arba kintamojo šviesos stiprio valdiklio, kurie yra žibinto dalis, tačiau nėra įrengti žibinto korpuse, nurodomas gamintojo pavadinimas ir jo identifikavimo numeris;

3.3.4.7. 3.3.4.2–3.3.4.6 punktuose nurodyti ženklai ant žibinto tvirtinami taip, kad būtų nenutrinami ir aiškiai įskaitomi, tačiau jie neprivalo atitikti 3.3.4.1.1 punkto reikalavimų.

3.3.5. Sugrupuotieji, kombinuotieji arba tarpusavyje sujungti žibintai

3.3.5.1. Nustačius, kad sugrupuotieji, kombinuotieji arba tarpusavyje sujungti žibintai atitinka kelių JT taisyklių reikalavimus, gali būti tvirtinamas vienas patvirtinimo žymuo arba UI. Patvirtinimo žymenį sudaro apskritimas, kuriame įrašyta raidė E, tipą patvirtinusios šalies skiriamasis numeris ir patvirtinimo numeris. Šis patvirtinimo žymuo arba UI gali būti bet kurioje sugrupuotųjų, kombinuotųjų arba tarpusavyje sujungtų žibintų vietoje, jeigu: 3.3.5.1.1. jis matomas juos sumontavus; 3.3.5.1.2. nė viena sugrupuotųjų, kombinuotųjų arba tarpusavyje sujungtų žibintų šviesą praleidžianti dalis negalėtų būti pašalinta kartu nepašalinant ir patvirtinimo žymens.

3.3.5.2. Bendro patvirtinimo žymens sudedamųjų dalių dydis turi būti ne mažesnis už mažiausiąjį leidžiamąjį mažiausio atskiro ženklo dydį, kaip nustatyta taisyklėje, pagal kurią buvo suteiktas patvirtinimas.

3.3.5.3. 7 priede pateikiami sugrupuotųjų, kombinuotųjų arba tarpusavyje sujungtų žibintų su visais pirmiau nurodytais papildomais ženklais patvirtinimo žymenų pavyzdžiai.

3.3.5.4. Žibintai, tarpusavyje sujungti su kitais žibintais, kurių lęšiai gali būti naudojami ir kitų tipų įtaisams. Taikomos 3.3.5 punkte išdėstytos nuostatos.

3.4. Variklinėms transporto priemonėms ir jų priekaboms skirto žibinto tipo pakeitimai ir patvirtinto tipo išplėtimas

3.4.1. Apie kiekvieną žibinto tipo pakeitimą pranešama tipą patvirtinusiai tipo patvirtinimo institucijai. Tada ta institucija gali: 3.4.1.1. manyti, kad pakeitimai greičiausiai neturės pastebimo neigiamo poveikio ir kad bet kokiu atveju žibintas vis tiek atitinka reikalavimus, arba 3.4.1.2. reikalauti iš techninės tarnybos, atsakingos už bandymus, kitos bandymų ataskaitos.

3.4.2. Apie patvirtinimą arba atsisakymą suteikti patvirtinimą, nurodant pakeitimus, 3.2.3.1 punkte nustatyta tvarka pranešama šią taisyklę taikančioms 1958 m. Susitarimo šalims.

3.4.3. Patvirtintą tipą išplėtusi tipo patvirtinimo institucija suteikia išplėtimo serijos numerį ir praneša apie tai kitoms šią taisyklę taikančioms 1958 m. Susitarimo šalims, naudodama šios taisyklės 1 priede pateikto pavyzdžio pranešimo formą.

3.5. Gamybos atitiktis

Gamybos atitikties kontrolės procedūros turi atitikti nustatytąsias 1958 m. Susitarimo 1 priedėlyje (E/ECE/TRANS/505/Rev.3) ir jas taikant galioja toliau nurodyti reikalavimai.

3.5.1. Žibintai turi būti pagaminti taip, kad atitiktų pagal šią taisyklę patvirtintą tipą. Atitiktis 4 ir 5 punktuose nustatytiems reikalavimams tikrinama taip: 3.5.1.1. turi būti laikomasi būtiniausių gamybos atitikties kontrolės procedūrų reikalavimų, nustatytų 4 priede; 3.5.1.1.1 jei dienos žibinto didžiausiasis šviesos stipris neviršija 700 cd, kaip nustatyta 1 priede, taikant 4 priede nustatytas gamybos atitikties kontrolės procedūras kaip didžiausiasis šviesos stipris pasirenkamas šviesos stipris, lygus 700 cd; 3.5.1.2. turi būti laikomasi būtiniausių inspektoriaus atliekamos pavyzdžių atrankos reikalavimų, nustatytų 5 priede.

3.5.2. Tipo patvirtinimą suteikusi institucija gali bet kuriuo metu patikrinti kiekvienoje gamybos įmonėje taikomus atitikties kontrolės metodus. Paprastai šios patikros atliekamos kartą per dvejus metus.

3.5.3. Jei tai nekeičiamasis (-ieji) kaitinamasis (-ieji) šviesos šaltinis (-iai) arba šviesos šaltinio modulis (-iai), kuriame (-iuose) įrengtas nekeičiamasis (-ieji) kaitinamasis (-ieji) šviesos šaltinis (-iai), pareiškėjas prie tipo patvirtinimo dokumentų prideda už tipo patvirtinimą atsakingai institucijai priimtiną ataskaitą, kurioje įrodoma to (tų) nekeičiamojo (-ųjų) kaitinamojo (-ųjų) šviesos šaltinio (-ių) atitiktis reikalavimams, nustatytiems standarto IEC 60809 (3 leidimas) 4.11 punkte.

3.5.4. Bandymai su LED tipo pakaitiniais šviesos šaltiniais į gamybos atitikties kontrolę neįtraukiami.

3.6. Sankcijos už gamybos neatitiktį

3.6.1. Jei nesilaikoma šios taisyklės reikalavimų, suteiktas patvirtinimas gali būti panaikintas.

3.6.2. Jeigu šią taisyklę taikanti 1958 m. Susitarimo šalis panaikina savo anksčiau suteiktą patvirtinimą, ji apie tai kitoms šią taisyklę taikančioms susitariančiosioms šalims nedelsdama praneša naudodama šios taisyklės 1 priede pateikto pavyzdžio pranešimo formą.

3.7. Visiškas gamybos nutraukimas

Visiškai nutraukęs pagal šią taisyklę patvirtintų žibintų gamybą, patvirtinimo sertifikato turėtojas apie tai informuoja tipą patvirtinusią instituciją. Tokį pranešimą gavusi institucija apie tai praneša kitoms šią taisyklę taikančioms 1958 m. Susitarimo šalims, naudodama šios taisyklės 1 priede pateikto pavyzdžio pranešimo formą.

3.8. Už patvirtinimo bandymus atsakingų techninių tarnybų ir tipo patvirtinimo institucijų pavadinimai bei adresai

Šią taisyklę taikančios 1958 m. Susitarimo šalys Jungtinių Tautų Sekretoriatui praneša už patvirtinimo bandymus atsakingų techninių tarnybų ir tipo patvirtinimo institucijų, kurios tvirtina tipą ir kurioms turi būti siunčiami pranešimai apie kitose šalyse patvirtintą tipą, patvirtinto tipo išplėtimą, tipo nepatvirtinimą, patvirtinimo panaikinimą arba visišką gamybos nutraukimą, pavadinimus ir adresus.

3.9. Pastabos dėl kraštinio kontūro gabaritinių žibintų ir stovėjimo žibintų spalvų ir tam tikrų jų įtaisų

1958 m. Susitarimo, prie kurio pridedama ši taisyklė, šalims, vadovaujantis minėto susitarimo 3 straipsniu, leidžiama uždrausti naudoti tam tikras šioje taisyklėje numatytas spalvas žibintams, kurie montuojami šių šalių registruotose transporto priemonėse, arba uždrausti visų kategorijų arba tam tikrų kategorijų transporto priemonėse naudoti stabdymo žibintus, kurių skleidžiamos šviesos stipris yra tik pastovus.

4. BENDRIEJI TECHNINIAI REIKALAVIMAI

Kiekvienas patvirtinti pateiktas žibintas turi atitikti 4 ir 5 punktuose nustatytus reikalavimus.

4.1. Reikalavimai, išdėstyti JT taisyklių Nr. 48, 53, 74 arba 86 5 punkte „Bendrosios specifikacijos“ ir 6 punkte „Atskiros specifikacijos“ (ir prieduose, į kuriuos padarytos nuorodos minėtuose punktuose) ir teikiant žibintų tipo patvirtinimo paraišką galiojančių serijų pakeitimuose, taikomi ir šioje taisyklėje. Reikalavimai, taikytini kiekvienam žibintui ir transporto priemonės, kurioje žibintas numatomas montuoti, kategorijai (-oms), taikomi, kai įmanoma atlikti jų patikrą žibinto tipo patvirtinimo metu.

4.2. Žibintai turi būti suprojektuoti ir pagaminti taip, kad, nežiūrint galimos vibracijos įprastinio naudojimo sąlygomis, jie ir toliau veiktų tinkamai ir jiems būtų būdingos šioje taisyklėje nustatytos charakteristikos.

4.3. Šviesos šaltiniai: 4.3.1. jei tai yra keičiamasis (-ieji) šviesos šaltinis (-iai): 4.3.1.1. žibinte turi būti įrengtas (-i) tik pagal JT taisyklę Nr. 37 ir (arba) JT taisyklę Nr. 128 patvirtintas (-i) šviesos šaltinis (-iai), jei JT taisyklėje Nr. 37 ir teikiant tipo patvirtinimo paraišką galiojančios serijos pakeitimuose arba JT taisyklėje Nr. 128 ir teikiant tipo patvirtinimo paraišką galiojančios serijos pakeitimuose nenustatyta jokių naudojimo apribojimų; 4.3.1.2. jei naudojamų transporto priemonių žibintuose, kurie iš pradžių buvo įrengti tose transporto priemonėse, ribojamas tam tikros (-ų) kategorijos (-ų) arba tipo (-ų) šviesos šaltinių naudojimas, patvirtinti žibinto tipą prašantis pareiškėjas deklaruoja, kad tas žibintas yra skirtas įrengti tik tose transporto priemonėse; tai nurodoma 1 priede nustatytos formos pranešimu; 4.3.1.3. žibintas turi būti sukonstruotas taip, kad šviesos šaltinio (-ių) tvirtinimo padėtis galėtų būti tik teisingoji padėtis; 4.3.1.4. šviesos šaltinio (-ių) laikiklis turi atitikti Tarptautinės elektrotechnikos komisijos (IEC) leidinyje 60061 pateiktas charakteristikas. Naudojamas laikiklio duomenų lapas, susijęs su nustatyta šviesos šaltinio (-ių) kategorija. Jei yra nustatyta ir LED tipo pakaitinio (-ių) šviesos šaltinio (-ių) kategorija, kaip alternatyva gali būti naudojamas laikiklio duomenų lapas, susijęs su ta LED tipo pakaitinio (-ių) šviesos šaltinio (-ių) kategorija; 4.3.2. jeigu tai yra šviesos šaltinio moduliai, patikrinama, ar: 4.3.2.1. šviesos šaltinio modulis (-iai) yra sukonstruotas (-i) taip, kad: a) kiekvieno šviesos šaltinio modulio įrengimo padėtis galėtų būti tik nustatyta teisingoji padėtis ir jį būtų galima pašalinti tik naudojant įrankį (-ius); b) skirtingomis charakteristikomis pasižymintys šviesos šaltinio moduliai negalėtų būti pakeičiami vienas kitu tame pačiame žibinto korpuse, jei žibinto korpuse naudojamas daugiau nei vienas šviesos šaltinio modulis; 4.3.2.2. šviesos šaltinio modulis (-iai) yra apsaugotas (-i) nuo sugadinimo; 4.3.2.3. šviesos šaltinio modulis yra suprojektuotas taip, kad net ir naudojant įrankį (-ius) jo nebūtų įmanoma mechaniškai pakeisti bet kuriuo patvirtintu keičiamuoju šviesos šaltiniu; 4.3.2.4. jei tai nekeičiamasis (-ieji) kaitinamasis (-ieji) šviesos šaltinis (-iai) arba šviesos šaltinio modulis (-iai), kuriame (-iuose) įrengtas nekeičiamasis (-ieji) kaitinamasis (-ieji) šviesos šaltinis (-iai), pareiškėjas prie tipo patvirtinimo dokumentų prideda už tipo patvirtinimą atsakingai institucijai priimtiną ataskaitą, kurioje įrodoma to (tų) nekeičiamojo (-ųjų) kaitinamojo (-ųjų) šviesos šaltinio (-ių) atitiktis reikalavimams, nustatytiems standarto IEC 60809 (3 leidimas) 4.11 punkte.

4.4. Atskirieji ir tarpusavyje susiję žibintai

4.4.1. Kaip priekinius ir galinius gabaritinius žibintus, išskyrus MA ir MR kategorijų žibintus, stabdymo žibintus, išskyrus MS kategorijos žibintus, priekinius ir galinius kraštinio kontūro gabaritinius žibintus ir posūkio rodiklio žibintus, išskyrus 11, 11a, 11b, 11c ir 12 kategorijų žibintus, galima naudoti dviejų atskirųjų žibintų sąranką, kurios tipas tvirtintinas kaip raide D žymimų žibintų tipas.

4.4.2. Kaip priekinius ir galinius gabaritinius žibintus, stabdymo žibintus, priekinius ir galinius kraštinio kontūro gabaritinius žibintus, dienos žibintus ir 1, 1a, 1b, 2a ir 2b kategorijų posūkio rodiklio žibintus galima naudoti tarpusavyje susijusių žibintų sistemą, kurios tipas tvirtintinas kaip raide Y žymimų žibintų tipas.

4.5. Pavieniai arba sugrupuotieji, kombinuotieji arba tarpusavyje sujungti žibintai

4.5.1. Žibintai, patvirtinti kaip priekiniai arba galiniai gabaritiniai žibintai, taip pat laikomi patvirtintais kraštinio kontūro gabaritiniais žibintais.

4.5.2. Sugrupuotiieji, kombinuoti arba tarpusavyje sujungtieji priekiniai ir galiniai gabaritiniai žibintai gali būti naudojami ir kaip kraštinio kontūro gabaritiniai žibintai.

4.5.3. Leidžiama naudoti gabaritinius žibintus arba dienos žibintus, tarpusavyje sujungtus su kitą funkciją atliekančiu žibintu, naudojančiu bendrą šviesos šaltinį, ir suprojektuotus taip, kad nuolat veiktų su papildoma skleidžiamos šviesos stiprio kontrolės sistema.

4.5.4. Tačiau kai galinis gabaritinis žibintas tarpusavyje sujungtas su stabdymo žibintu, žibintas turi: a) būti keleto šviesos šaltinių sąrankos dalimi arba b) būti skirtas naudoti transporto priemonėse, kuriose įrengta tos funkcijos trikčių stebėsenos sistema. Abiem atvejais ši pastaba pateikiama pranešimo dokumente.

4.5.5. Jeigu priekinis gabaritinis žibintas yra su vienu arba daugiau infraraudonųjų spindulių generatorių, šiam priekiniam gabaritiniam žibintui nustatytų fotometrinių ir spalvinių reikalavimų turi būti laikomasi ir tada, kai infraraudonųjų spindulių generatorius (-iai) veikia ir tada, kai neveikia.

4.6. Gedimams taikomos nuostatos

4.6.1. Atskiro žibinto, kuriame yra daugiau kaip vienas šviesos šaltinis, gedimas

4.6.1.1. Jei atskirame žibinte yra daugiau kaip vienas šviesos šaltinis, šviesos šaltinių grupė, sujungta taip, kad sugedus vienam iš jų nebešviečia nė vienas, laikoma vienu šviesos šaltiniu.

4.6.1.2. Sugedus kuriam nors vienam atskiro žibinto, sudaryto iš daugiau nei vieno šviesos šaltinio, šviesos šaltiniui, taikoma bent viena iš šių nuostatų: a) šviesos stipris atitinka privalomąją mažiausiąją stiprio vertę, nustatytą atitinkamoje standartinės erdvinės šviesos sklaidos verčių lentelėje, pateiktoje 3 priede, ir, kai šviečia visi šviesos šaltiniai, turi būti neviršijamos didžiausiosios stiprio vertės arba b) įsijungia apie gedimą pranešančio signalinio įtaiso, kaip nurodyta JT taisyklės Nr. 48 6.4.8, 6.7.8, 6.9.8, 6.10.8, 6.11.8, 6.12.8, 6.13.8 ir 6.18.8 punktuose, signalas, jei šviesos stipris atskaitos ašyje sudaro ne mažiau kaip 50 proc. privalomojo mažiausiojo stiprio. Tokiu atveju pranešimo formoje pateikiama pastaba, kad žibintas skirtas naudoti tik tokioje transporto priemonėje, kurioje yra įrengtas apie gedimą pranešantis signalinis įtaisas.

4.6.1.3. 4.6.1.2 punkto reikalavimai netaikomi dienos žibintams, kurie turi atitikti 5.4.4 punkto reikalavimus. Vis dėlto, 4.6.1.1 punkto reikalavimai lieka galioti.

4.6.1.4. 4.6.1.2 punkto reikalavimai netaikomi posūkio rodiklio žibintams. 1, 1a, 1b, 2a ir 2b kategorijų posūkio rodiklio žibintai turi atitikti 5.6.3 punkto reikalavimus. Vis dėlto, 4.6.1.1 punkto reikalavimai lieka galioti.

4.6.1.5. 4.6.1.2 punkto reikalavimai netaikomi valstybinio numerio ženklo apšvietimo žibintams. Vis dėlto, 4.6.1.1 punkto reikalavimai lieka galioti.

4.6.1.6. 4.6.1.2 punkto b papunkčio reikalavimai netaikomi L kategorijos transporto priemonių stabdymo ir gabaritiniams žibintams. Vis dėlto, 4.6.1.1 ir 4.6.1.2 punktų reikalavimai lieka galioti. a papunkčio reikalavimai lieka galioti.

4.6.2. Sugedus:

a) R2 kategorijos galinio gabaritinio žibinto, kurio skleidžiamos šviesos stipris viršija R1 kategorijos didžiausiąją vertę,

b) RM2 kategorijos galinio kraštinio kontūro gabaritinio žibinto, kurio skleidžiamos šviesos stipris viršija RM1 kategorijos didžiausiąją vertę,

c) S2 kategorijos stabdymo žibinto, kurio skleidžiamos šviesos stipris viršija S1 kategorijos didžiausiąją vertę,

d) S4 kategorijos stabdymo žibinto, kurio skleidžiamos šviesos stipris viršija S3 kategorijos didžiausiąją vertę,

e) 2b kategorijos posūkio rodiklio žibinto, kurio skleidžiamos šviesos stipris viršija 2a kategorijos didžiausiąją vertę,

f) F2 kategorijos galinio rūko žibinto, kurio skleidžiamos šviesos stipris viršija F1 kategorijos didžiausiąją vertę,

kintamojo stiprio valdikliui, automatiškai turi būti laikomasi atitinkamai kategorijai nustatytų pastovaus šviesos stiprio reikalavimų.

4.7. Bandymo sąlygos

4.7.1. Visi fotometriniai ir kolorimetriniai matavimai atliekami taip: 4.7.1.1. jeigu žibintas yra su keičiamuoju šviesos šaltiniu ir be elektroninio šviesos šaltinio reguliavimo įrenginio arba be kintamojo stiprio valdiklio ir jame naudojamas nustatytos kategorijos standartinis nespalvotas arba spalvotas šviesos šaltinis, skirtas įtaisui, kurio maitinimo įtampa: a) kaitinamojo (-ųjų) šviesos šaltinio (-ių) atveju leidžia sukurti tos kategorijos šviesos šaltiniui būtiną atskaitinį šviesos srautą, b) LED tipo šviesos šaltinio (-ių) atveju yra 6,75 V, 13,5 V arba 28,0 V, gauta šviesos stiprio vertė patikslinama. Pataisos faktorius yra etaloninio šviesos srauto ir šviesos srauto vertės esant naudojamai įtampai santykis; 4.7.1.2. jei šviesos šaltinis veikia nepriklausomai nuo transporto priemonės maitinimo sistemos įtampos ir yra visiškai valdomas sistemos arba jei šviesos šaltinis maitinamas iš specialaus energijos šaltinio, įvadiniuose šviesos šaltinio gnybtuose turi būti pareiškėjo nurodyta bandymo įtampa arba įvadiniuose tos sistemos ar maitinimo šaltinio gnybtuose turi būti 6,75 V, 13,5 V arba 28,0 V įtampa. Bandymus atliekanti laboratorija gali pareikalauti, kad gamintojas jai pateiktų specialųjį šviesos šaltinio maitinimo šaltinį; 4.7.1.3. jeigu tai žibintas su nekeičiamaisiais šviesos šaltiniais (kaitinamaisiais šviesos šaltiniais ir kt.) – žibinte esant šviesos šaltiniams; 4.7.1.3.1. jei tiesiogiai naudojama transporto priemonės maitinimo sistema, visi žibintų, kuriuose įrengti nekeičiamieji šviesos šaltiniai, matavimai atliekami naudojant 6,75 V, 13,5 V arba 28,0 V įtampą arba pareiškėjo nurodytą bet kurios kitos transporto priemonės maitinimo sistemos įtampą; 4.7.1.3.2. jei šviesos šaltinis veikia nepriklausomai nuo transporto priemonės maitinimo sistemos įtampos ir yra visiškai valdomas sistemos arba jei šviesos šaltinis maitinamas iš specialaus energijos šaltinio, įvadiniuose tos sistemos arba maitinimo šaltinio gnybtuose turi būti 4.7.1.3.1 punkte nustatyta įtampa. Bandymus atliekanti laboratorija gali pareikalauti, kad gamintojas jai pateiktų specialųjį šviesos šaltinio maitinimo šaltinį; 4.7.1.4. jeigu sistema yra su elektroniniu šviesos šaltinio reguliavimo įrenginiu arba su kintamojo stiprio valdikliu, kurie yra žibinto dalis, įvadiniai žibinto gnybtai veikiami gamintojo nurodyta įtampa arba, jei ji nenurodyta, 6,75 V, 13,5 V arba atitinkamai 28,0 V įtampa. 4.7.1.5. jeigu sistema yra su elektroniniu šviesos šaltinio reguliavimo įrenginiu arba su kintamojo stiprio valdikliu, kurie nėra žibinto dalis, įvadiniai žibinto gnybtai veikiami gamintojo nurodyta įtampa.

4.7.2. Jeigu šviesos šaltiniai reguliuojami kintamojo stiprio valdikliu, kad būtų gautas kintamo dydžio šviesos stipris, fotometriniai matavimai atliekami vadovaujantis pareiškėjo aprašu.

4.7.3. Bandymų laboratorija reikalauja, kad gamintojas pateiktų šviesos šaltinio reguliavimo įrenginį arba kintamojo stiprio valdiklį, kuriuo būtų tiekiama energija šviesos šaltiniui ir reguliuojamos atitinkamos funkcijos.

4.7.4. Įtampa, kuria turi būti veikiamas žibintas, nurodoma 1 priede nustatytos formos pranešimu.

4.7.5. Pagal signalinės šviesos žibinto atskaitos ašį nustatomos tariamojo paviršiaus ribinės vertės. Tačiau jei tai yra 5 ir 6 kategorijų posūkio rodiklio žibintai, turi būti nustatomos šviesą skleidžiančio paviršiaus ribinės vertės. Šis reikalavimas netaikomas galinio valstybinio numerio ženklo apšvietimo žibintams.

4.7.6. Jei tai yra S3 arba S4 kategorijos stabdymo žibintai, skirti montuoti transporto priemonės viduje, pateikta (žr. 3.1.2.8 punktą) pavyzdinė plokštelė ar pavyzdinės plokštelės (jeigu yra keletas galimybių) pritvirtinamos bandomo žibinto priekyje paraiškos brėžinyje (-iuose) (žr. 3.1.2.2 punktą) aprašytoje (-ose) geometrinėje (-ėse) padėtyje (-yse).

4.7.7. Jei, pareiškėjo nuožiūra, žibintas taip pat turi būti patvirtintas su LED tipo pakaitiniu (-iais) šviesos šaltiniu (-iais), visi matavimai (fotometriniai ir kolorimetriniai) pakartojami naudojant nustatytą (-us) LED tipo pakaitinį (-ius) šviesos šaltinį (-ius).

4.8. Fotometriniai matavimai

4.8.1. Matavimo nuostatos

4.8.1.1. Atliekant fotometrinius matavimus, išsklaidytųjų atspindžių vengiama naudojant tinkamą maskuotę.

4.8.1.2. Jeigu matavimų rezultatai užginčijami, matavimai atliekami taip, kad būtų laikomasi šių reikalavimų: 4.8.1.2.1. turi būti matuojama iš tokio atstumo, kad būtų laikomasi atvirkštinio atstumo kvadrato dėsnio; 4.8.1.2.2. matavimo įranga turi būti tokia, kad, žvelgiant iš šviesos atskaitos centro, kampinė imtuvo apertūra būtų nuo 10' iki 1 laipsnio; 4.8.1.2.3. tam tikrai stebėjimo krypčiai taikomų šviesos stiprio reikalavimų yra tariamai paisoma, jeigu šių reikalavimų paisoma juos taikant krypčiai, kuri nuo stebėjimo krypties nukrypusi ne daugiau kaip vienu ketvirtadaliu laipsnio.

4.8.1.3. Jeigu žibintą transporto priemonėje galima sumontuoti daugiau kaip vienoje padėtyje arba skirtingų padėčių srityje, pakartotiniai fotometriniai matavimai atliekami kiekvienoje padėtyje arba gamintojo nurodytos atskaitos ašies srities kraštutinėse padėtyse.

4.8.2. Matavimo metodai

4.8.2.1. Fotometrinės charakteristikos tikrinamos pagal 4.7 punkto atitinkamą papunktį.

4.8.2.2. Jei naudojami keli keičiamieji šviesos šaltiniai: kai įrengtas (-i) šviesos šaltinis (-iai), kuriam (-iems) naudojama 6,75 V, 13,5 V arba 28,0 V įtampa, gautos šviesos stiprio vertės patikslinamos. Šių keičiamųjų kaitinamųjų šviesos šaltinių atveju pataisos faktorius yra atskaitinio šviesos srauto ir vidutinės šviesos srauto vertės santykis esant tam tikrai įtampai (6,75 V, 13,5 V arba 28,0 V). LED tipo šviesos šaltinio (-ių) atveju pataisos faktorius yra etaloninio šviesos srauto ir vidutinės šviesos srauto vertės santykis esant tam tikrai įtampai (6,75 V, 13,5 V arba 28,0 V). Naudoto šviesos šaltinio faktinis šviesos srautas nuo vidutinės vertės neturi nukrypti daugiau kaip 5 proc. Užuot taikius minėtą metodą ir tik kaitinamųjų šviesos šaltinių atveju, atskaitinį šviesos srautą spinduliuojantis standartinis kaitinamasis šviesos šaltinis gali būti montuojamas paeiliui visose atskirose padėtyse, o jose išmatuotos vertės susumuojamos.

4.8.2.3. Žibintai, išskyrus žibintus, kuriuose įrengtas (-i) kaitinamasis (-ieji) šviesos šaltinis (-iai)

4.8.2.3.1. Atbulinės eigos žibintų ir manevravimo žibintų šviesos stiprio vertės, išmatuotos nuo įjungimo praėjus vienai minutei ir praėjus 10 minučių, turi atitikti privalomąsias mažiausiąsias ir didžiausiąsias vertes. Šviesos stiprio pasiskirstymo lygis nuo įjungimo praėjus vienai minutei ir 10 minučių apskaičiuojamas remiantis šviesos stiprio pasiskirstymo lygiu, išmatuotu pasiekus fotometrinį pastovumą, kiekviename bandymo taške taikant šviesos stiprio verčių santykį, tas vertes išmatavus aukštosios įtampos sąlygomis nuo įjungimo: a) praėjus vienai minutei, b) praėjus 10 minučių ir c) pasiekus fotometrinį pastovumą.

4.8.2.3.2. Visų kitų žibintų šviesos stiprio vertės, išmatuotos nuo įjungimo praėjus vienai minutei ir praėjus 30 minučių, turi atitikti privalomąsias mažiausiąsias ir didžiausiąsias vertes. Posūkio rodiklio žibintai turi veikti mirksėjimo režimu (f = 1,5 Hz, 50 proc. santykinės darbo trukmės). Šviesos stiprio pasiskirstymo lygis nuo įjungimo praėjus vienai minutei gali būti apskaičiuojamas remiantis šviesos stiprio pasiskirstymo lygiu nuo įjungimo praėjus 30 minučių, kiekviename bandymo taške taikant šviesos stiprio verčių, išmatuotų aukštosios įtampos sąlygomis nuo įjungimo praėjus vienai minutei ir praėjus 30 minučių, santykį.

4.8.3. Jei nenurodyta kitaip, kiekvienas signalinis žibintas turi atitikti šviesos, skleidžiamos už atskaitos ašies ribų ir 2 priedo diagramose apibrėžtų kampinių laukų ribose, stiprio vertes, o kiekvieno iš dviejų pateiktų žibintų skleidžiamos šviesos stipris:

4.8.3.1. bet kuria kryptimi, atitinkančia 3 priede pateiktoje atitinkamoje šviesos sklaidos verčių lentelėje nurodytus taškus, turi būti ne mažesnis nei toliau kiekvienos funkcijos lentelėje nustatytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga;

4.8.3.2. turi neviršyti atitinkamoje kiekvienos funkcijos lentelėje nustatytos didžiausiosios vertės, žiūrint iš bet kurio taško bet kuria kryptimi, kuria matomas atitinkamas šviesos signalinis žibintas.

4.8.4. Kai sąranka, sudaryta iš dviejų atskirų tą pačią funkciją atliekančių žibintų, kurių tipas tvirtintinas kaip raide D žymimų žibintų tipas, laikoma atskiru žibintu, ji turi atitikti šiuos reikalavimus:

a) didžiausiojo stiprio reikalavimus, jeigu visi žibintai įjungiami kartu;

b) mažiausiojo stiprio reikalavimus, jeigu vienas iš žibintų yra sugedęs.

4.8.5. Tarpusavyje susijusių žibintų sistema turi atitikti reikalavimus, kai visi tarpusavyje susiję žibintai yra įjungti kartu.

Tačiau:

a) kai tarpusavyje susijusių žibintų sistema, veikianti kaip galinis gabaritinis žibintas, yra sumontuota iš dalies ant stacionarios dalies ir iš dalies ant judamosios dalies, pareiškėjo nurodytas (-i) tarpusavyje susijęs (-ę) žibintas (-ai) turi atitikti išorinio geometrinio matomumo, kolorimetrinius ir fotometrinius reikalavimus visose judamosios (-ųjų) dalies (-ių) fiksuotose padėtyse. Šiuo atveju vidinio geometrinio matomumo reikalavimo tariamai laikomasi, jeigu visose judamosios (-ųjų) dalies (-ių) fiksuotose padėtyse šis (šie) tarpusavyje susijęs (-ę) žibintas (-ai) tebeatitinka fotometrines vertes, kurių įtaiso patvirtinimo tikslais reikalaujama laikytis šviesos sklaidos laukelyje;

b) kai tarpusavyje susijusių žibintų sistema, atliekanti galinio posūkio rodiklio žibinto funkciją, yra sumontuota iš dalies ant stacionarios dalies ir iš dalies ant judamosios dalies, pareiškėjo nurodytas (-i) tarpusavyje susijęs (-ę) žibintas (-ai) turi atitikti geometrinio matomumo, kolorimetrinius ir fotometrinius reikalavimus visose judamosios (-ųjų) dalies (-ių) fiksuotose padėtyse. Ši nuostata netaikoma tarpusavyje susijusiam (-iems) posūkio rodiklio žibintui (-ams), skirtam (-iems) įrengti transporto priemonėje (-ėse), kuriose, siekiant suformuoti geometrinio matomumo kampą arba jį užbaigti, kai judamoji dalis yra bet kurioje fiksuotoje padėtyje, turi įsijungti papildomi žibintai, su sąlyga, kad šie papildomi žibintai atitinka visus padėties, fotometrinius ir kolorimetrinius reikalavimus, taikomus ant judamosios dalies montuojamiems posūkio rodiklio žibintams.

4.8.6. Turi būti laikomasi atitinkamų 3 priedo punktų nuostatų dėl stiprio pokyčių tam tikruose taškuose.

4.8.7. Jei nenurodyta kitaip, stiprio vertės matuojamos tada, kai šviesos šaltinis yra nuolat įjungtas, ir pasirinkus spalvotą šviesą, jei tai yra raudonos spalvos šviesą skleidžiantys žibintai.

4.8.8. Siekiant nustatyti kraštutinius R2, RM2, S2, S4, F2 ir 2b kategorijų žibintų skleidžiamos šviesos stiprio dydžius, apskaičiuojamas laikas nuo šviesos šaltiniui (-iams) tiekiamos elektros įtampos įjungimo iki akimirkos, kai šviesos stiprio, išmatuoto atskaitos ašyje, vertė pasiekia 90 proc. dydžio, išmatuoto pagal 5 punktą. Laikas, apskaičiuotas siekiant nustatyti mažiausiąją šviesos stiprio vertę, neturi viršyti laiko, apskaičiuoto siekiant nustatyti didžiausiąją šviesos stiprio vertę.

4.8.9. Kintamojo stiprio valdiklis neturi skleisti signalų, dėl kurių šviesos stiprio vertės:

4.8.9.1. nepatektų į 5 punkte nurodytą intervalą ir

4.8.9.2. viršytų 5 punkte konkrečiam žibintui nustatytą atitinkamą didžiausiąją pastovaus šviesos stiprio vertę:

a) jeigu naudojamos sistemos, kurios veikia tik dienos ir nakties režimu – nakties režimo sąlygomis;

b) jeigu naudojamos kitos sistemos – standartinėmis sąlygomis (1).

4.8.10. Išsami informacija apie taikytinus matavimo metodus pateikiama 3 priede.

4.8.11. Jeigu galinis gabaritinis žibintas ir (arba) galinis kraštinio kontūro gabaritinis žibintas yra sujungtas tarpusavyje su stabdymo žibintu, kurio skleidžiamos šviesos stipris yra pastovus arba kintamas, abiejų kartu įjungtų žibintų faktiškai išmatuotų skleidžiamos šviesos stiprio verčių ir atskirai įjungto galinio gabaritinio žibinto arba galinio kraštinio kontūro gabaritinio žibinto skleidžiamos šviesos stiprio verčių santykis, apskaičiuotas lauke, apibrėžtame ±5° V šviesos sklaidos lentelės taškus kertančiomis tiesiomis horizontaliomis linijomis ir ±10° H tos lentelės taškus kertančiomis tiesiomis vertikaliomis linijomis, turėtų būti bent 5:1;

jeigu iš dviejų tarpusavyje sujungtų žibintų vienas arba abu yra sudaryti iš daugiau negu vieno šviesos šaltinio ir laikomas (-i) atskiru (-ais) žibintu (-ais), atsižvelgiama į vertes, gautas įjungus visus šaltinius.

4.9. Skleidžiamos šviesos spalva

Skleidžiamos šviesos spalva matuojama šviesos sklaidos tinklelio laukelyje, konkrečiai funkcijai apibrėžtame 3 priedo atitinkamame punkte. Tikrinant šias kolorimetrines charakteristikas, taikoma 4.7 punkte aprašyta bandymo tvarka. Už šio laukelio ribų neturi būti jokių pastebimų spalvos pokyčių.

Jeigu žibintai yra su nekeičiamaisiais šviesos šaltiniais, kolorimetrinės charakteristikos turėtų būti tikrinamos tuomet, kai šviesos šaltiniai yra žibinte, vadovaujantis 4.7 punkto atitinkamais papunkčiais.

5. SPECIALIEJI TECHNINIAI REIKALAVIMAI

5.1 Priekiniams gabaritiniams žibintams (raidės A, MA) ir priekiniams kraštinio kontūro gabaritiniams žibintams (raidės AM) keliami techniniai reikalavimai

5.1.1. Kiekvieno iš dviejų pateiktų žibintų skleidžiama šviesa turi atitikti 3 lentelėje nustatytus reikalavimus. 3 lentelė. Priekinių gabaritinių žibintų ir priekinių kraštinio kontūro gabaritinių žibintų šviesos stiprio vertės Mažiausiasis šviesos stipris aukštos įtampos sąlygomis (vertės išreikštos cd) Didžiausiasis šviesos stipris bet kuria kryptimi, kai žibintas naudojamas kaip (vertės išreikštos cd): Atskiras žibintas Žibintas, žymimas raide D (3.3.2.5.2 punktas) Priekiniai gabaritiniai žibintai, priekinis kraštinio kontūro gabaritinis žibintas, A arba AM 4 140 70 Priekiniai gabaritiniai žibintai (motociklas), MA 4 140 Netaikoma Priekiniame žibinte arba priekiniame rūko žibinte įmontuoti priekiniai gabaritiniai žibintai (A) 4 140 Netaikoma

5.1.2. Už atskaitos ašies ribų ir kampinių laukų ribose, apibrėžtose 2 priedo A dalyje pateiktose diagramose, kiekvieno žibinto skleidžiamos šviesos stipris kiekviena kryptimi, atitinkančia taškus, nurodytus 3 priedo 2 punkte pateiktoje standartinės šviesos sklaidos verčių lentelėje, turi būti ne mažesnis nei 5.1.1 punkte nurodytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga.

5.1.3. 2 priedo A dalies diagramose apibrėžtuose laukuose priekinių gabaritinių žibintų ir priekinių kraštinio kontūro gabaritinių žibintų skleidžiamos šviesos stipris turi būti ne mažesnis kaip 0,05 cd.

5.1.4. Skleidžiama šviesa turi būti baltos spalvos, tačiau raidėmis MA žymimo žibinto skleidžiama šviesa gali būti gintaro spalvos.

5.2. Galiniams gabaritiniams žibintams (ženklai R1, R2, MR) ir galiniams kraštinio kontūro gabaritiniams žibintams (ženklai RM1, RM2) keliami techniniai reikalavimai

5.2.1. Kiekvieno iš dviejų pateiktų žibintų skleidžiama šviesa turi atitikti 4 lentelėje nustatytus reikalavimus. 4 lentelė. Galinių gabaritinių žibintų ir galinių kraštinio kontūro gabaritinių žibintų šviesos stiprio vertės Mažiausiasis šviesos stipris aukštos įtampos sąlygomis (vertės išreikštos cd) Didžiausiasis šviesos stipris bet kuria kryptimi, kai žibintas naudojamas kaip (vertės išreikštos cd): Atskiras žibintas Žibintas, žymimas raide D (3.3.2.5.2 punktas) Galiniai gabaritiniai žibintai, galinis kraštinio kontūro gabaritinis žibintas R1 arba RM1 (pastovus) 4 17 8,5 MR 4 17 Netaikoma R2 arba RM2 (kintamas) 4 42 21

5.2.2. Už atskaitos ašies ribų ir kampinių laukų ribose, apibrėžtose 2 priedo A dalyje pateiktose diagramose, kiekvieno žibinto skleidžiamos šviesos stipris kiekviena kryptimi, atitinkančia taškus, nurodytus 3 priedo 2 punkte pateiktoje standartinės šviesos sklaidos verčių lentelėje, turi būti ne mažesnis nei 5.2.1 punkte nurodytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga.

5.2.3. Tačiau leidžiama, kad galinių gabaritinių žibintų, tarpusavyje sujungtų su stabdymo žibintais po plokštuma, sudarančia 5° kampą su horizontaliąja plokštuma ir nukreipta į apačią nuo jos, šviesos stipris būtų 60 cd.

5.2.4. 2 priedo A dalies diagramose apibrėžtuose laukuose galinių gabaritinių žibintų ir kraštinio kontūro gabaritinių žibintų skleidžiamos šviesos stipris turi būti ne mažesnis kaip 0,05 cd.

5.2.5. Skleidžiama šviesa turi būti raudonos spalvos. Šis reikalavimas taikomas ir tais atvejais, kai neviršijamas šviesos kintamojo stiprio intervalas ir šviesą skleidžia: a) R2 kategorijos galiniai gabaritiniai žibintai; b) RM2 kategorijos galiniai kraštinio kontūro gabaritiniai žibintai.

5.3. Stovėjimo žibintams (ženklas 77R) keliami techniniai reikalavimai

5.3.1. Kiekvieno iš dviejų pateiktų žibintų skleidžiama šviesa turi atitikti 5 lentelėje nustatytus reikalavimus. 5 lentelė. Stovėjimo žibintų šviesos stiprio vertės Mažiausiasis šviesos stipris aukštos įtampos sąlygomis (vertės išreikštos cd) Didžiausiasis šviesos stipris bet kuria kryptimi (vertės išreikštos cd) Priekiniai stovėjimo žibintai 2 60 Galiniai stovėjimo žibintai 2 30

5.3.2. Tačiau leidžiama, kad į galą nukreiptų stovėjimo žibintų, tarpusavyje sujungtų su stabdymo žibintais po plokštuma, sudarančia 5° kampą su horizontaliąja plokštuma ir nukreipta į apačią nuo jos, šviesos stipris būtų 60 cd.

5.3.3. Už atskaitos ašies ribų ir kampinių laukų ribose, apibrėžtose 2 priedo A dalyje pateiktose diagramose, kiekvieno žibinto skleidžiamos šviesos stipris kiekviena kryptimi, atitinkančia taškus, nurodytus 3 priedo 2 punkte pateiktoje standartinės šviesos sklaidos verčių lentelėje, turi būti ne mažesnis nei 5.3.1 punkte nurodytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga.

5.3.4. 2 priedo B dalies diagramose apibrėžtuose laukuose priekinių ir galinių stovėjimo žibintų skleidžiamos šviesos stipris turi būti ne mažesnis kaip 0,05 cd.

5.3.5. Skleidžiama šviesa turi būti: a) priekinių stovėjimo žibintų – baltos spalvos; b) galinių stovėjimo žibintų – raudonos spalvos; c) šoninių stovėjimo žibintų – gintaro spalvos.

5.4. Dienos žibintams (ženklas RL) keliami techniniai reikalavimai

5.4.1. Kiekvieno iš dviejų pateiktų žibintų skleidžiama šviesa turi atitikti 6 lentelėje nustatytus reikalavimus.

6 lentelė.

Dienos žibintų šviesos stiprio vertės

Mažiausiasis šviesos stipris aukštos įtampos sąlygomis (vertės išreikštos cd) Didžiausiasis šviesos stipris bet kuria kryptimi (vertės išreikštos cd) Dienos žibintai 400 1 200

5.4.2. Už atskaitos ašies ribų kiekvieno žibinto skleidžiamos šviesos stipris kiekviena kryptimi, atitinkančia taškus, nurodytus 3 priedo 2 punkte pateiktoje standartinės šviesos sklaidos verčių lentelėje, turi būti ne mažesnis nei 5.4.1 punkte nurodytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga.

5.4.3. Be to, 2 priedo A dalyje pateiktoje diagramoje apibrėžtame lauke skleidžiamos šviesos stipris turi būti ne mažesnis kaip 1,0 cd.

5.4.4. Šviesos šaltinio gedimas

5.4.4.1. Jeigu dienos žibintas sudarytas iš daugiau nei vieno šviesos šaltinio, dienos žibintas turi atitikti privalomojo mažiausiojo stiprio reikalavimus ir, įjungus visus šviesos šaltinius, negali būti viršijama didžiausioji stiprio vertė.

5.4.4.2. Sugedus kuriam nors vienam atskiro žibinto, sudaryto iš daugiau nei vieno šviesos šaltinio, šviesos šaltiniui, taikoma viena iš šių nuostatų: a) šviesos stipris 3 priedo 2.2 punkte nustatytuose standartinės šviesos sklaidos taškuose turi būti ne mažesnis kaip 80 proc. privalomojo mažiausiojo stiprio arba b) šviesos stipris atskaitos ašyje turi būti ne mažesnis kaip 50 proc. privalomojo mažiausiojo stiprio, jei pranešimo formoje pateikiama pastaba, kuria nurodoma, kad žibintas skirtas naudoti tik tokioje transporto priemonėje, kurioje yra įrengtas veikimo signalinis įtaisas.

5.4.5. Skleidžiama šviesa turi būti baltos spalvos.

5.4.6. Tariamojo paviršiaus plotas dienos žibinto atskaitos ašies kryptimi turi būti ne mažesnis kaip 25 cm 2 ir ne didesnis kaip 200 cm 2 .

5.4.7. Su dienos žibintu atliekamas 6 priede nustatytas atsparumo karščiui bandymas.

5.5 Stabdymo žibintams (ženklai S1, S2, S3, S4, MS) keliami techniniai reikalavimai

5.5.1. Kiekvieno iš dviejų pateiktų žibintų skleidžiama šviesa turi atitikti 7 lentelėje nustatytus reikalavimus. 7 lentelė. Stabdymo žibintų šviesos stiprio vertės Stabdymo žibintų kategorija Mažiausiasis šviesos stipris aukštos įtampos sąlygomis (vertės išreikštos cd) Didžiausiasis šviesos stipris bet kuria kryptimi, kai žibintas naudojamas kaip (vertės išreikštos cd): Atskiras žibintas Žibintas, žymimas raide D (3.3.2.5.2 punktas) S1 (pastovus) 60 260 130 S2 (kintamas) 60 730 365 S3 (pastovus) 25 110 55 S4 (kintamas) 25 160 80 MS (pastovus) 40 260 Netaikoma

5.5.2. Už atskaitos ašies ribų kiekvieno žibinto skleidžiamos šviesos stipris kiekviena kryptimi, atitinkančia taškus, nurodytus 3 priedo 2 punkte pateiktoje standartinės šviesos sklaidos verčių lentelėje, turi būti ne mažesnis nei 5.5.1 punkte nurodytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga.

5.5.3. 2 priedo A dalies diagramose apibrėžtuose laukuose S1, S3 ir MS kategorijų įtaisų skleidžiamos šviesos stipris ir S2 bei S4 kategorijų įtaisų dienos metu skleidžiamos šviesos stipris turi būti ne mažesnis kaip 0,3 cd, o S2 ir S4 kategorijų įtaisų skleidžiamos šviesos stipris nakties metu turi būti ne mažesnis kaip 0,07 cd.

5.5.4. Skleidžiama šviesa turi būti raudonos spalvos. Jeigu tai yra S3 arba S4 kategorijos stabdymo žibintas, skirtas montuoti transporto priemonės viduje, kolorimetrinės charakteristikos tikrinamos esant blogiausiam (-iems) žibintų ir galinio (-ių) stiklo (-ų) arba pavyzdinės (-ių) plokštelės (-ių) deriniui (-iams). Šie reikalavimai taikomi ir tais atvejais, kai šviesą skleidžia S2 ir S4 kategorijų stabdymo žibintai ir neviršijamas šviesos kintamojo stiprio intervalas.

5.6. Posūkio rodiklio žibintams (ženklai 1, 1a, 1b, 2a, 2b, 5, 6, 11, 11a, 11b, 11c, 12) keliami techniniai reikalavimai

5.6.1. Kiekvieno iš dviejų pateiktų žibintų skleidžiama šviesa turi atitikti 8 lentelėje nustatytus reikalavimus, taip pat mažiausiąsias šviesos stiprio vertes:

a) atskaitos ašyje, jei tai 1, 1a, 1b, 2a, 2b, 11, 11a, 11b, 11c arba 12 kategorijos posūkio rodiklio žibintai, arba

b) 2 priede nurodyta A kryptimi, jei tai 5 arba 6 kategorijos posūkio rodiklio žibintai. 8 lentelė. Posūkio rodiklio žibintų šviesos stiprio vertės Posūkio rodiklio žibintų kategorija Mažiausiasis šviesos stipris (vertės išreikštos cd) Didžiausiasis šviesos stipris bet kuria kryptimi, kai žibintas naudojamas kaip (vertės išreikštos cd) Atskiras žibintas Žibintas, žymimas raide D (3.3.2.5.2 punktas) 1 175 1 000 500 1a 250 1 200 600 1b 400 1 200 600 2a (pastovus) 50 500 250 2b (kintamas) 50 1 000 500 5 0,6 280 140 6 50 280 140 11 90 1 000 Netaikoma 11a 175 1 000 Netaikoma 11b 250 1 200 Netaikoma 11c 400 1 200 Netaikoma 12 50 500 Netaikoma

5.6.2. Už atskaitos ašies ribų kiekvieno žibinto skleidžiamos šviesos stipris kiekviena kryptimi, atitinkančia taškus, nurodytus standartinės šviesos sklaidos verčių lentelėje, pateiktoje

(a) 3 priedo 2.1 punkte, jei tai 1, 1a, 1b, 2a, 2b, 11, 11a, 11b, 11c ir 12 kategorijos arba

(b) 3 priedo 2.4 punkte, jei tai 6 kategorija,

turi būti ne mažesnis nei 5.6.1 punkte nustatytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga.

5.6.3. Gedimams taikomos nuostatos

1, 1a, 1b, 2a ir 2b kategorijų posūkio rodiklio žibintų atveju JT taisyklės Nr. 48 6.5.8 punkte arba JT taisyklės Nr. 53 6.3.8 punkte nustatyto signalinio įtaiso įsijungimo signalas turi įsijungti, jei (nepaisant 4.6 punkte pateiktų nuostatų):

a) sugenda kuris nors vienas šviesos šaltinis arba

b) žibinto, kuriame numatyta įrengti tik du šviesos šaltinius, šviesos stiprio atskaitos ašyje vertė yra mažesnė nei 50 proc. mažiausiojo stiprio, arba

c) sugedus vienam ar daugiau šviesos šaltinių, šviesos stiprio, išmatuoto kuria nors iš šių krypčių, nurodytų 3 priedo 2.1 punkte, vertė yra mažesnė už privalomąjį mažiausiąjį stiprį: i) H = 0°, V = 0°; ii) H = 20° į transporto priemonės išorę, V = +5°; iii) H = 10° į transporto priemonės vidų, V = 0°.

5.6.4. Bandymo tvarka

Nukrypstant nuo 4.8.3 ir 4.8.3.1 punktų, į galą nukreiptų 5 kategorijos posūkio rodiklio žibintų mažiausioji vertė 2 priedo A dalyje nurodytuose laukuose turi būti 0,6 cd.

5.6.5. 2 priedo A dalies diagramose apibrėžtuose laukuose 1b kategorijos žibintų skleidžiamos šviesos stipris turi būti ne mažesnis kaip 0,7 cd, jei tai 1, 1a, 2a, 11, 11a, 11b, 11c ir 12 kategorijų žibintai, dienos metu ne mažesnis kaip 0,3 cd, jei tai 2b kategorijos žibintai; jei tai 2b kategorijos žibintai, nakties metu jis turi būti ne mažesnis kaip 0,07 cd.

5.6.6. Apskritai stiprio vertės matuojamos, kai šviesos šaltinis (-iai) yra nuolat uždegtas (-i).

Tačiau, atsižvelgiant, pavyzdžiui, į žibinto konstrukciją, į tai, kad naudojami šviesos diodai (LED), arba į būtinybę imtis atsargumo priemonių nuo perkaitimo, žibintų matavimus leidžiama atlikti mirksėjimo režimu.

(a) Tai atliekama esant f = 1,5 ± 0,5 Hz dažniui ir didesniam nei 0,3 s impulso pločiui, matuojant, kai pasiekiama 95 proc. didžiausiosios šviesos stiprio vertės. Visais kitais atvejais įjungiama 4.7.1 punkte nustatyta privalomoji įtampa, kurios padidėjimo ir sumažėjimo trukmė yra trumpesnė nei 0,01 s; negali būti jokio viršijimo.

(b) Jeigu matuojama mirksėjimo režimu, užregistruota šviesos stiprio vertė išreiškiama didžiausiąja stiprio verte.

5.6.7. Siekiant nustatyti kraštutinius 2b kategorijos posūkio rodiklio žibintų skleidžiamos šviesos stiprio dydžius, apskaičiuojamas laikas nuo šviesos šaltiniui (-iams) tiekiamos elektros įtampos įjungimo iki akimirkos, kai šviesos stiprio, išmatuoto atskaitos ašyje, vertė pasiekia 90 proc. savo dydžio, išmatuoto pagal 5.6.2 punktą. Laikas, apskaičiuotas siekiant nustatyti mažiausiąją šviesos stiprio vertę, neturi viršyti laiko, apskaičiuoto siekiant nustatyti didžiausiąją šviesos stiprio vertę.

5.6.8. Kintamojo stiprio valdiklis neturi skleisti signalų, dėl kurių šviesos stiprio vertės nepatektų į 5.6.1 punkte nustatytą intervalą ir viršytų 5.6.1 punkte 2a kategorijai nustatytą didžiausiąją vertę:

a) jeigu naudojamos sistemos, kurios veikia tik dienos ir nakties režimu – nakties režimo sąlygomis;

b) jeigu naudojamos kitos sistemos – standartinėmis sąlygomis, kaip nurodyta gamintojo (2).

5.6.9. Skleidžiama šviesa turi būti gintaro spalvos. Šie reikalavimai taikomi ir tais atvejais, kai šviesą skleidžia 2b kategorijos galiniai posūkio rodiklio žibintai ir neviršijamas šviesos kintamojo stiprio intervalas.

5.6.10. Bet kurio posūkio rodiklio žibinto, išskyrus tuos, kuriuose įrengtas (-i) kaitinamasis (-ieji) šviesos šaltinis (-iai), šviesos stiprio vertės, išmatuotos nuo įjungimo praėjus vienai minutei ir praėjus 30 minučių, kai žibintas veikia mirksėjimo režimu (f = 1,5 Hz, 50 proc. santykinė darbo trukmė), turi atitikti privalomąsias mažiausiąsias ir didžiausiąsias vertes. Šviesos stiprio pasiskirstymo lygis nuo įjungimo praėjus vienai minutei gali būti apskaičiuojamas kiekviename bandymo taške taikant šviesos stiprio verčių, išmatuotų aukštosios įtampos sąlygomis nuo įjungimo praėjus vienai minutei ir praėjus 30 minučių, santykį, kaip aprašyta pirmiau.

5.6.11. Jeigu tai yra 1, 1a, 1b, 2a, 2b, 11, 11a, 11b, 11c arba 12 kategorijos posūkio rodiklio žibintai, mirksėjimas gali būti sukuriamas nuosekliai įsijungiant jų šviesos šaltiniams, jei paisoma šių sąlygų:

a) visi įsijungę šviesos šaltiniai turi likti įžiebti, kol baigsis įsijungimo ciklas;

b) šviesos šaltinių įsijungimo seka turi būti tokia, kad būtų sukurtas nuo šviesą skleidžiančio paviršiaus vidinio iki išorinio jo krašto vienodai ir tolygiai sklindantis signalas;

c) tai turi būti vienas nepertraukiamas signalas be vertikaliųjų svyravimų (pvz., ne daugiau kaip vienas krypties pokytis išilgai vertikaliosios ašies). Atstumas tarp dviejų gretimų ir (arba) besiliečiančių atskirų nuosekliojo veikimo posūkio rodiklio žibinto šviesą skleidžiančio paviršiaus dalių, matuojant statmenai atskaitos ašiai, turi būti ne didesnis kaip 50 mm, ir šis dydis taikomas vietoje JT taisyklės Nr. 48 5.7.2 punkte, JT taisyklės Nr. 86 5.7.2 punkte arba JT taisyklės Nr. 53 5.6.2 punkte nustatytų verčių. Dėl šių signalo pertrūkių neturi atsirasti jokių dalinių atskirų dalių sutapimų vertikaliojoje ašyje nuo transporto priemonės vidaus iki išorės ir šie pertrūkiai neturi būti naudojami jokioms kitoms apšvietimo arba šviesos signalizacijos funkcijoms;

d) pokytis turi baigtis praėjus ne daugiau kaip 200 ms nuo įsijungimo ciklo pradžios;

e) posūkio rodiklio žibinto šviesą skleidžiančių paviršių stačiakampė projekcija atskaitos ašies kryptimi turi būti apibrėžta atskaitos ašiai statmenoje plokštumoje nubrėžtu stačiakampiu, kurio ilgesniosios kraštinės yra lygiagrečios H plokštumai. Horizontalės santykis su vertikaliomis kraštinėmis turi būti ne mažesnis kaip 1,7.

Atitiktis minėtoms sąlygoms tikrinama nustačius mirksėjimo režimą.

5.7. Šoniniams gabaritiniams žibintams (ženklai SM1, SM2) keliami techniniai reikalavimai

5.7.1. Kiekvieno iš dviejų pateiktų žibintų skleidžiama šviesa turi atitikti 9 lentelėje nustatytus reikalavimus. 9 lentelė. Šoninių gabaritinių žibintų šviesos stiprio vertės Šoninių gabaritinių žibintų kategorija SM1 SM2 Mažiausiasis stipris Atskaitos ašyje 4,0 cd 0,6 cd Nurodytame kampiniame lauke, išskyrus pirmiau nurodytą atvejį 0,6 cd 0,6 cd Didžiausiasis stipris Nurodytame kampiniame lauke 25,0 cd 25,0 cd Kampinis laukas Horizontalus ±45° ±30° Vertikalus ±10° ±10° Be to, jeigu šoninis gabaritinis žibintas yra raudonos spalvos, didžiausioji stiprio vertė 60–90° kampiniame lauke horizontalia kryptimi ir ±20° vertikalia kryptimi link transporto priemonės priekio turi neviršyti 0,25 cd.

5.7.2. Už atskaitos ašies ribų ir 2 priedo C dalies diagramose apibrėžtų kampinių laukų ribose kiekvieno iš dviejų pateiktų šoninių gabaritinių žibintų skleidžiamos šviesos stipris: (a) bet kuria kryptimi, atitinkančia 3 priedo 2.7 punkte pateiktoje šviesos sklaidos verčių lentelėje nurodytus taškus, turi būti ne mažesnis nei 5.7.1 punkte nustatytos mažiausiosios vertės ir minėtoje lentelėje atitinkamai krypčiai nustatyto procentinio dydžio sandauga; (b) turi neviršyti 5.7.1 punkte nustatytos didžiausiosios vertės, žiūrint iš bet kurio taško bet kuria kryptimi, kuria matomas atitinkamas šoninis gabaritinis žibintas.

5.7.3. Jeigu šoninis gabaritinis žibintas yra SM1 arba SM2 kategorijos, gali pakakti patikrinti tik penkis tipo patvirtinimo institucijos pasirinktus taškus.

5.7.4. Skleidžiama šviesa turi būti gintaro spalvos. Tačiau toliausiai gale esantis šoninis gabaritinis žibintas gali būti raudonos spalvos, jei jis yra sugrupuotas, kombinuotas arba tarpusavyje sujungtas su galiniu gabaritiniu žibintu, galiniu kraštinio kontūro gabaritiniu žibintu, galiniu rūko žibintu, stabdymo žibintu arba sugrupuotas ar su galiniu šviesogrąžiu atšvaitu turi bendrą šviesą skleidžiančio paviršiaus dalį.

5.8. Atbulinės eigos žibintams (ženklas AR) keliami techniniai reikalavimai

5.8.1. Kiekvieno iš dviejų pateiktų žibintų skleidžiama šviesa turi atitikti 10 lentelėje nustatytus reikalavimus. 10 lentelė. Atbulinės eigos žibintų šviesos stiprio vertės Mažiausiasis šviesos stipris aukštos įtampos sąlygomis (vertės išreikštos cd) Didžiausiasis šviesos stipris bet kuria kryptimi (vertės išreikštos cd) H plokštumoje arba virš jos po H plokštuma, žemyn iki 5°D žemiau 5°D Atbulinės eigos žibintai 80 300 600 8 000

5.8.2. Bet kuria kita matavimo kryptimi, nurodyta 3 priedo 2.5 punkte, šviesos stipris turi būti ne mažesnis nei tame priede nustatyta mažiausioji vertė. Tačiau tais atvejais, kai transporto priemonėje atbulinės eigos žibintą numatoma montuoti tik kaip įtaisų porą, fotometrinis stipris gali būti tikrinamas tik iki 30°, matuojant vidine kryptimi, ir bent 25 cd dydžio fotometrinė vertė laikoma atitinkančia reikalavimus. Ši sąlyga aiškiai išdėstoma patvirtinimo paraiškoje ir susijusiuose dokumentuose (žr. 3.1 punktą). Be to, tuo atveju, kai tipo patvirtinimas suteikiamas su pirmiau minėta sąlyga, pranešimo formos 9.1.3 punkte pateikiamu pareiškimu (žr. 1 priedą) informuojama, kad įtaisas montuojamas tik poromis.

5.8.3 Skleidžiama šviesa turi būti baltos spalvos.

5.9 Galiniams rūko žibintams (ženklai F1, F2) keliami techniniai reikalavimai

5.9.1. Kiekvieno iš dviejų pateiktų žibintų skleidžiama šviesa turi atitikti 11 lentelėje nustatytus reikalavimus. 11 lentelė. Galinių rūko žibintų šviesos stiprio vertės Galinių rūko žibintų kategorija Mažiausiasis šviesos stipris HH ir VV plokštumose (vertės išreikštos cd) Didžiausiasis šviesos stipris bet kuria kryptimi (vertės išreikštos cd) F1 (pastovus) 150 300 F2 (kintamas) 150 840

5.9.2. Mažiausiasis šviesos stipris visuose kituose standartinės šviesos sklaidos taškuose nustatytas 3 priedo 2.6 punkte.

5.9.3. Kintamojo stiprio valdiklis neturi skleisti signalų, dėl kurių šviesos stiprio vertės nepatektų į 5.9.1 punkte nustatytą intervalą ir viršytų 5.9.1 punkte F1 kategorijai nustatytą didžiausiąją vertę: a) jeigu naudojamos sistemos, kurios veikia tik dienos ir nakties režimu – nakties režimo sąlygomis; b) jeigu naudojamos kitos sistemos – standartinėmis sąlygomis (3).

5.9.4. Tariamasis paviršius atskaitos ašies kryptimi turi būti ne didesnis kaip 140 cm 2 .

5.9.5. Skleidžiama šviesa turi būti raudonos spalvos.

5.9.6. Su galiniu rūko žibintu atliekamas 6 priede nustatytas bandymas.

5.10. Manevravimo žibintams (ženklas ML) keliami techniniai reikalavimai

5.10.1. Skleidžiamos šviesos stipris bet kuria kryptimi turi neviršyti 500 cd, kuriomis gali būti matoma šviesa, kai žibintas sumontuotas bet kurioje pareiškėjo nurodytoje montavimo padėtyje.

5.10.2. Žibintas turi būti suprojektuotas taip, kad tiesiogiai į transporto priemonės šoną, priekį arba galą skleidžiama šviesa toliau nurodytame kampiniame lauke neviršytų 0,5 cd. a) Mažiausiasis vertikalusis kampas φmin (laipsniais) yra: φmin = arctan (1 – montavimo aukštis) / 10; čia h – montavimo aukštis metrais; b) didžiausiasis vertikalusis kampas φmax (laipsniais) yra: φmax = φmin + 11,3. Matuojama tik iki horizontalaus kampo nuo + 90° iki –90° pagal liniją, kuri kerta atskaitos ašį ir yra statmena išilginei vertikaliajai transporto priemonės plokštumai. Matavimo atstumas turi būti ne mažesnis kaip 3,0 m.

5.10.3. Skleidžiama šviesa turi būti baltos spalvos.

5.11. Galinio valstybinio numerio ženklo apšvietimo žibintams (ženklai L, LM1) keliami techniniai reikalavimai

5.11.1. 1a, 1b, 1c, 2a ir 2b kategorijų galinio valstybinio numerio ženklo apšvietimo įtaisų konstrukcija turi būti tokia, kad, žiūrint iš 2 priedo D dalyje nurodytų kampų, būtų matomas visas ženklo paviršius.

5.11.2. Matavimo tvarka

Skaisčio matavimai atliekami su bespalviu sklaidžiuoju paviršiumi, taikant žinomą sklaidžiojo atspindžio faktorių (4). Bespalvio sklaidžiojo paviršiaus matmenys turi atitikti valstybinio numerio ženklo matmenis arba būti didesni vienu matavimo tašku. Jo centras turi atitikti matavimo taškų išdėstymo centrą.

Šio (šių) bespalvio (-ių) sklaidžiojo (-iųjų) paviršiaus (-ių) padėtis turi atitikti valstybinio numerio ženklui skirtą įprastą vietą ir būti 2 mm atstumu į priekį nuo jo laikiklio.

Skaisčio matavimai atliekami statmenai bespalvio sklaidžiojo paviršiaus viršui, o leidžiamoji nuokrypa 3 priedo 3 punkte nurodytuose taškuose, kurių kiekvieno apskritojo ploto skersmuo yra 25 mm, bet kokia kryptimi turi būti ne didesnė kaip 5°. Matuojamas skaistis patikslinamas taikant sklaidžiojo atspindžio faktorių 1,0.

5.11.3. Fotometrinės charakteristikos

Kiekviename 3 priedo 3 punkte nurodytame matavimo taške skaisčio B vertė turi būti ne mažesnė kaip:

(a) 2,5 cd/m2, jei tai 1a, 1b, 1c, 2a ir 2b kategorijos;

(b) 2,0 cd/m2, jei tai 1 ir 2 kategorijos.

Iš pirmiau minėtų taškų bet kuriuose dviejuose taškuose Nr. 1 ir Nr. 2 išmatuotas skaisčio gradientas tarp verčių B1 ir B2 turi būti ne didesnis kaip 2 x Bo/cm; čia Bo – mažiausiasis skaistis, išmatuotas įvairiuose taškuose, t. y.:

5.11.4. skleidžiama šviesa turi būti pakankamai bespalvė, kad pastebimai nepasikeistų valstybinio numerio ženklo spalva.

5.11.5. Kritimo kampas

Apšvietimo įtaiso gamintojas nurodo vieną arba kelias padėtis ar padėčių sritį, kurioje (-iose) įtaisas turi būti montuojamas atsižvelgiant į valstybinio numerio ženklui skirtą plotą; žibintą sumontavus gamintojo nurodytoje (-ose) padėtyje (-yse), šviesos kritimo ant ženklo paviršiaus kampas bet kuriame apšviestino paviršiaus taške turi neviršyti 82°, šį kampą matuojant nuo įtaiso šviečiamosios srities kraštinio taško, labiausiai nutolusio nuo ženklo paviršiaus. Jeigu apšvietimo įtaisų daugiau nei vienas, pirmiau minėtas reikalavimas taikomas tik tai ženklo daliai, kurią turi apšviesti atitinkamas įtaisas.

Kai vienas įtaiso šviečiamojo paviršiaus išorinis kraštas yra lygiagretus su valstybinio numerio ženklo paviršiumi , labiausiai nuo ženklo paviršiaus nutolusiu įtaiso šviečiamojo paviršiaus tašku laikomas šviečiamojo paviršiaus krašto, lygiagretaus su ženklu ir labiausiai nutolusio nuo ženklo paviršiaus, vidurinis taškas.

Įtaisas turi būti sukonstruotas taip, kad šviesa nebūtų skleidžiama tiesiogiai į galą, išskyrus raudonos spalvos šviesą, jeigu įtaisas yra kombinuotas arba sugrupuotas su galiniu žibintu.

6. PEREINAMOJO LAIKOTARPIO NUOSTATOS

6.1 Bendrosios nuostatos

6.1.1. Šią taisyklę taikančios susitariančiosios šalys ir toliau pripažįsta pagal šios taisyklės ankstesnių serijų pakeitimus suteiktus JT tipo patvirtinimus žibintams (funkcijoms), kuriems (-ioms) neturi įtakos pakeitimai, padaryti naujausios serijos pakeitimais. Siekiant tai patvirtinti, atitinkamam žibintui (funkcijai) taikomas pokyčio indeksas neturi skirtis nuo skirtojo pokyčių indekso, nurodyto naujausios serijos pakeitimuose.

6.1.2. Šią taisyklę taikančios susitariančiosios šalys negali atsisakyti išplėsti JT tipo patvirtinimų pagal šios taisyklės ankstesnių serijų pakeitimus.

(1) Geras matomumas (meteorologinis optinis nuotolis (MOR) yra didesnis nei 2 000 m, kaip apibrėžta WMO leidinyje „Guide to Meteorological Instruments and Methods of Observation“, šeštasis leidimas, ISBN: 92-63-16008-2, p 1.9.1/1.9.11, Ženeva, 1996, ir švarūs lęšiai.

(2) Geras matomumas (meteorologinis optinis nuotolis (MOR) yra didesnis nei 2 000 m, kaip apibrėžta WMO leidinyje „Guide to Meteorological Instruments and Methods of Observation“, šeštasis leidimas, ISBN: 92-63-16008-2, p 1.9.1/1.9.11, Ženeva, 1996, ir švarūs lęšiai.

(3) Geras matomumas (meteorologinis optinis nuotolis (MOR) yra didesnis nei 2 000 m, kaip apibrėžta WMO leidinyje „Guide to Meteorological Instruments and Methods of Observation“, šeštasis leidimas, ISBN: 92-63-16008-2, p 1.9.1/1.9.11, Ženeva, 1996, ir švarūs lęšiai.

(4) IEC leidinys Nr. 17, 1970, 45-20-040 pastraipa.